Case ID: 1152128
Sentence 4: İşin müəyyən olunmuş hallarına görə, Cavabdeh1 1996-cı ildə iddiaçının oğlu ilə nikaha daxil olaraq ünvan 1 ünvanında yerləşən evə gəlin köçmüş, 1997-ci ildə onların hazırkı iş üzrə digər cavabdeh olan oğulları dünyaya gəlmiş, münasibətləri pozulduğundan Cavabdeh1 1999-cu ildə uşağını da götürərək atası evinə getmiş, 2001-ci ildə nikahları ləğv olunmuş, Əzizbəyov Rayon Məhkəməsinin 11.07.2001-ci il tarixli qətnaməsi ilə Cavabdeh1 oğlu ilə birlikdə sözügedən evə istifadə hüquqlarının tanınması və oraya köçürülmələri qət olunmuş, Bakı şəhəri Xəzər Rayon Məhkəməsinin 16.04.2015-ci il tarixli qətnaməsi ilə evə istifadə hüquqları itirilmiş, Bakı Apellyasiya Məhkəməsinin 06.10.2015-ci il tarixli qətnaməsi ilə həmin qətnamə ləğv edilərək İddiaçı onlara qarşı “yaşayış və istifadə hüquqlarının itirilməsi” tələbi təmin olunmamışdır.Göründüyü kimi, cavabdehlərin ünvan 1 ünvanında yerləşən evə istifadə hüquqlarının olduğu işin mübahisəsiz halıdır və bu səbəblə də hazırkı iddia tələbi üzrə aydınlaşdırılmalı ilkin hal iddiaçının müvafiq tələblə çıxış etmək hüququna, yəni subyektiv hüquqa malik olub-olmadığının müəyyənləşdirilməsidir.